Tin Song Sheng

Tin Song Sheng (lahir 6 Ogos 1989, hilang 12 Januari 1996) ialah seorang kanak-kanak mangsa penculikan Malaysia yang dilaporkan hilang pada Jumaat, 12 Januari 1996 di Sekolah Rendah Jenis Kebangsaan Cina Taman Rasah di Shah Alam, Selangor. Beliau dilaporkan hilang semasa sedang menunggu bas di perkarangan sekolah untuk pulang ke rumahnya.

Kehilangan
Pada 12 Januari 1996, Tin Song Sheng dilaporkan hilang ketika menunggu bas di perhentian bas di hadapan Sekolah Rendah Jenis Kebangsaan (Cina), Taman Rasah, Klang untuk pulang ke rumahnya. Beliau yang kali terakhir dilihat meninggalkan perkarangan sekolah bersama seorang wanita Cina pertengahan usia, ketika itu, Song Sheng dan kanak-kanak lain sebayanya baru sahaja memulakan minggu kedua persekolahan.

Terdapat dakwaan mengatakan beliau dilarikan sindiket lalu dijadikan pengemis di Thailand. Ibu bapa Song Sheng, Gan Kim Choo dan Tin Kuwi Diun telah membuat laporan polis sehari selepas kejadian, dan telah menghabiskan wang sebanyak RM40,000 untuk mencari Song Sheng, termasuk menggunakan khidmat 80 orang bomoh, namun semuanya hampa.

Pencarian
Pencarian dan publisiti seluruh negara dipelopori oleh Pengerusi MCA, Datuk Michael Chong, yang mendapat bantuan daripada media, pertubuhan bukan kerajaan, dan orang asli untuk mencari Tin di dalam hutan. Chong mendapat pihak berkuasa sempadan Thai untuk mencari kanak-kanak itu. Pos Malaysia mengedarkan ribuan poster Tin kepada orang ramai.

Perkembangan terkini
Sehingga kini, Song Sheng masih hilang dan tidak dapat dijumpai. Namun, kes beliau tidak pernah ditutup.

Rujukan

Pautan luar
 High-profile cases of missing children

Kelahiran 1989
Orang Malaysia berketurunan Cina
Kristian Malaysia
Orang dari Shah Alam
Orang hilang